Cher (joki)

Cher on Loiren sivujoki Ranskassa. Se alkaa Ranskan keskiylängöltä ja virtaa Auvergnen, Centre-Val de Loiren ja Uuden-Akvitanian alueilla kulkien Creusen, Puy-de-Dômen, Allier'n, Cherin, Indren, Loir-et-Cherin ja Indre-et-Loiren departementtien kautta.
Maantiede.
Joen kulku.
Cher on 365,14 kilometrin pituinen.
Cherin lähteet ovat Mérinchalin kunnassa Creusen departementissa 714 metrin korkeudella meren pinnasta. Joki virtaa sieltä ensin pohjoiseen, sitten länteen.
Vuodesta 1778 lähtien Cher on laskenut Loireen nykyisessä kohdassa, Indre-et-Loiren departementissa Villandryn kunnassa, 38 metrin korkeudella merenpinnasta. Jokien yhtymäkohta tunnetaan nimellä "Bec du Cher" ("Cherin nokka"). Aikaisemmin jokien yhtymäkohta oli lännempänä, Rupuannen ja Bréhemontin kohdalla, ja joen vanha uoma ("Le vieux cher") on yhä nähtävissä.
Departementit ja kunnat.
Cher kulkee Creusen, Puy-de-Dômen, Allier'n, Cherin, Indren, Loir-et-Cherin ja Indre-et-Loiren departementeissa kaikkiaan 117 kunnan kautta. Seuraavassa luettelossa departementit on lueteltu siinä järjestyksessä, jossa joki kulkee niiden kautta, saman departementin kunnat sen sijaan aakkosjärjestyksessä.
Valuma-alue.
Ranskan kansallisessa referenssijärjestelmässä BD Carthage jokien valuma-alueet jaetaan neljäntasoisiin alueisiin: hydrografisiin seutuihin, sektoreihin, alisektoreihin ja hydrografisiin vyöhykkeisiin. Cherin valuma-alueella on seuraavat 44 hydrografista vyöhykettä:
Vesihallinto.
Vesihallinnollisesti Ranska jakautuu kansallisen lainsäädännön ja eurooppalaisten direktiivien mukaisesti seitsemään "hydrografiseen altaaseen". Cher kuuluu tässä aluejaossa Loiren-Bretagnen altaaseen, jossa vesiasioita hallinnoi Loiren-Bretagnen vesivirasto ().
Sivujoet.
Cheriin laskee kaikkiaan 169 sivujokea ja puroa..
Hydrologia.
Mittausasemat.
Mittausasema sijaitsee Chambonchardin kunnassa Creusen departementissa 319 metrin korkeudella meren pinnasta paikassa, jonka nimi on La Caborne. Asema aloitti toimintansa vuoden 1910 alussa. Sen topografinen valuma-alue on 517 km2:n laajuinen. Asema mittaa veden korkeutta ja virtaamaa.
Mittausasema sijaitsee Teillet-Argentyn kunnassa Allier'n departementissa 294 metrin korkeudella meren pinnasta, Rochebut'n padolla. Se aloitti toimintansa keskipäivällä 22. maaliskuuta 1986. Asema mittaa veden korkeutta ja virtaamaa.
Mittausasema sijaitsee Teillet-Argentyn kunnassa Allier'n departementissa 267 metrin korkeudella meren pinnassa. Se aloitti toimintansa vuoden 1921 alussa. Sen topografinen valuma-alue on 1 600 km2:n laajuinen. Asema mittaa veden korkeutta ja virtaamaa.
Mittausasema sijaitsee Montluçonin kunnassa Allier'n departementissa 198 metrin korkeudella meren pinnasta. Se aloitti toimintansa 22. kesäkuuta 1986. Sen topografinen valuma-alue on 1 808 km2:n laajuinen. Asema mittaa veden korkeutta ja virtaamaa.
Mittausasema sijaitsee Saint-Amand-Mpntrondin kunnassa Cherin departementissa 198 metrin korkeudella meren pinnasta. Se aloitti toimintansa vuoden 1966 alussa. Sen topografinen valuma-alue on 3 492 km2:n laajuinen. Asema mittaa veden korkeutta ja virtaamaa.
Mittausasema sijaitsee Châteauneuf-sur-Cherin kunnassa Cherin departementissa 155 metrin korkeudella meren pinnasta. Se aloitti toimintansa 30. tammikuuta 1987 klo 16.00. Sen topografinen valuma-alue on 4 161 km2:n laajuinen. Asema mittaa ainoastaan veden korkeutta.
Mittausasema sijaitsee Saint-Florent-sur-Cherin kunnassa Cherin departementissa 118 metrin korkeudella meren pinnasta. Se aloitti toimintansa 3. joulukuuta 1985 klo 8.00. Sen topografinen valuma-alue on 4 318 km2:n laajuinen. Asema mittaa ainoastaan veden korkeutta.
Mittausasema sijaitsee Vierzonin kunnassa Cherin departementissa 96 metrin korkeudella meren pinnasta. Se aloitti toimintansa 6. kesäkuuta 1985. Sen topografinen valuma-alue on 4 318 km2:n laajuinen. Asema mittaa veden korkeutta ja virtaamaa.
Mittausasema sijaitsee Menneton-sur-Cherin kunnassa Loir-et-Cherin departementissa 86 metrin korkeudella meren pinnasta. Se aloitti toimintansa 22. kesäkuuta 1986. Sen topografinen valuma-alue on 9 070 km2:n laajuinen. Asema mittaa ainoastaan veden korkeutta.
Mittausasema sijaitsee Selles-sur-Cherin kunnassa Loir-et-Cherin departementissa, kaupungin keskustassa olevan sillan tasolla 75 metrin korkeudella meren pinnasta. Se aloitti toimintansa vuoden 1969 alussa. Sen topografinen valuma-alue on 9 265 km2:n laajuinen. Asema mittaa ainoastaan veden korkeutta.
Mittausasema sijaitsee Selles-sur-Cherin kunnassa Loir-et-Cherin departementissa, departementin sisäisen tien 956A sillan tasolla, 75 metrin korkeudella meren pinnasta. Se aloitti toimintansa 22. elokuuta 2013. Sen topografinen valuma-alue on 9 265 km2:n laajuinen. Asema mittaa veden korkeutta ja virtaamaa.
Mittausasema sijaitsee Châtillon-sur-Cherin kunnassa Loir-et-Cherin departementissa, 74 metrin korkeudella meren pinnasta. Se aloitti toimintansa vuoden 1993 alussa. Sen topografinen valuma-alue on 11 540 km2:n laajuinen. Asema mittaa veden korkeutta ja virtaamaa.
Mittausasema sijaitsee Montrichardin kunnassa Loir-et-Cherin departementissa, 57 metrin korkeudella meren pinnasta. Se aloitti toimintansa vuoden 1987 alussa. Asema mittaa veden korkeutta ja virtaamaa.
Mittausasema sijaitsee Toursin kunnassa Indre-et-Loiren departementissa, 47 metrin korkeudella meren pinnasta. Se aloitti toimintansa vuoden 1985 alussa. Sen topografinen valuma-alue on 13 615 km2:n laajuinen. Asema mittaa veden korkeutta ja virtaamaa.
Cherin virtaamaa on seurattu 56 vuoden ajan (1966–2021). Sen virtaaman pitkäaikainen keskiarvo Toursissa on 90,8 m3/s.
Cherin virtaama vaihtelee merkittävästi eri vuodenaikoina. Vaihtelut ovat suuremmat kuin Loiressa Toursin yläpuolella, eikä se näin ollen tasaa Loiren virtaamaa. Virtaama on runsasta talvisin ja keväisin, joulukuusta toukokuuhun, kaikkein runsainta yleensä helmikuussa. Pienimmillään joen virtaama on elokuussa.
Pienimmät virtaamat.
Keskimäärin kerran viidessä vuodessa sattuu pitkä sateeton kausi, jolloin Cherin virtaama pienenee 4,3 kuutiometriin ja Loiren 43 kuutiometriin sekunnissa.
Tulvat.
Keskimäärin kerran kahdessa vuodessa Cherin virtaama ylittää hetkellisesti arvon 510 m3/s, kerran viidessä vuodessa 740 m3/s ja kerran kymmenessä vuodessa 880 m3/s. On myös arvioitu, että keskimäärin kerran 20 vuodessa virtaama ylittää 1 000 m3/s ja kerran 50 vuodessa 1 200 m3/s.
Aikana 1966–2008 Cherin virtaama saavutti kuitenkin vain kerran hetkellisesti arvon 1 000 m3/s. Tämä tapahtui 1. maaliskuuta 1988. Suurin keskimääräinen virtaama yhden vuorokauden aikana sanottuna aikana taas oli 935 m3, 12. tammikuuta 1982. Tämän tasoisia tulvia joessa sattuu yleensä keskimäärin joka kahdeskymmenes vuosi.
Sademäärä ja ominaisvirtaama.
Cherin valuma-alueella keskimääräinen sademäärä on 223 millimetriä vuodessa, mikä on selvästi vähemmän kuin Ranskassa keskimäärin. Niinpä Loiren valuma-alueellakin Montjean-sur-Loiressa keskimääräinen sademäärä on 244 millimetriä vuodessa. Keskimäärin alueella sataa 7 litraa sekunnissa neliökilometriä kohti.
Vesimassojen tila ja tavoitteet.
Virtojen vesimassat rajataan pääasiassa virtojen suuruuden ja hydro-ekoseudun käsitteen perusteella. Vesimassoja käytetään näin ollen vesistöjen tilan arviointiyksikkönä asiaa koskevan EU:n direktiivin mukaisesti. Cherin eri osuudet kuuluvat seuraaviin koodeilla merkittyihin vesimassoihin: FRGR0146, FRGR0147, FRGR0148, FRGR0149, FRGR0150a, FRGR0150b ja FRGR0150c. Nämä osuudet ovat seuraavat:
Joen eri osuuksien ekologinen tila on arvoitu vuonna 2013 seuraavasti:
Historia.
Cherin laakso on muodostunut varhaisemmalla pleistoseenikaudella 2 500 000 – 780 000 vuotta sitten.
Varhaiskeskiajalla, 500-luvulla Gregorius Toursilainen mainitsi Cher-joen nimellä "Caris", Venance Fortunat taas nimellä "Cares". Nimen oletetaan johtuvan varhaiskelttiläisestä sanavartalosta "kar", joka merkitsee kiveä.
Toisen maailmansodan aikana vuosina 1940–1943 Saksan miehittämän Pohjois-Ranskan ja Etelä-Ranskan ns. vapaan vyöhykkeen eli Vichyn Ranskan välinen raja eli demarkaatiolinja kulki Cher-jokea pitkin noin 120 kilometrin osuuden. Chenonceaun linnaa, joka ulottuu joen yli, käytettiin tällöin yleisesti pakoreittinä etelään.
Koska eri puolilla Ranskaa on useita samannimisiä kuntia, niiden erottamiseksi toisistaan on niiden virallisiin nimiin usein lisätty määre, joka osoittaa, minkä joen varrella kunta sijaitsee. Tällöin on kunnan varsinaisen nimen ja joen nimen välissä prepositio "sur" ("päällä" tai myös "varrella"). Tällä tavoin nimettyjä kuntia Cherin varrella ovat seuraavat 21: d'Athée-sur-Cher, Azay-sur-Cher, Châteauneuf-sur-Cher, Châtillon-sur-Cher, Châtres-sur-Cher, Crézançay-sur-Cher, Faverolles-sur-Cher, Langon-sur-Cher, Mareuil-sur-Cher, Mennetou-sur-Cher, Méry-sur-Cher, Monthou-sur-Cher, Montrichard Val de Cher, Noyers-sur-Cher, Saint-Florent-sur-Cher, Saint-Georges-sur-Cher, Saint-Julien-sur-Cher, Saint-Romain-sur-Cher, Selles-sur-Cher, Villefranche-sur-Cher ja Villeneuve-sur-Cher.
Padot ja voimalat.
Suurimmat Cherin poikki rakennetut padot sijaitsevat Rochebutissä ja Nitrayssä.
Rochebutin voimalaitospato sijaitsee Mazirat'n kunnassa Allier'n departementissa 12 kilometriä Montluçonista ylävirtaan päin. Se rakennettiin vuosina 1906–1909.
Joen varteen ovat muodostuneet Rochebutin ja Saint-Avertinin tekojärvet.